ལོ་ངོ་མང་པོར་དེ་རིང་གི་ཉིན་མོ་ལྟ་བུའི་བརྒྱུད་ནས་བདག་ལ་ཉམས་མྱོང་དངོས་སུ་བྱུང་བར་གཞིགས་ན།བདག་སོགས་དགེ་རྒན་མང་པོས་ཆེས་དགའ་ལ་ལྟ་སྙིང་འདོད་པའི་མིག་གི་དགའ་སྟོན་དང་།སེམས་ཀྱི་ལོངས་སྤྱོད་ཟད་མི་ཤེས་པ་ཞིག་ནི།ཁྱེད་རྣམས་ཀྱིས་ལུས་ལ་བོད་ལྭ་གྱོན།ངག་ནས་བོད་གླུ་ལེན་ཏེ།གར་སྟེགས་ཀྱི་སྟེང་ལ་བོད་ཀྱི་ཐུན་མིན་ཡུལ་སྲོལ་གོམས་གཤིས་ཀྱི་རྣམ་པ་བརྗིད་ཆེ་བ་རེ་འཁྲབ་སྟོན་གཟིགས་མོར་བཤམས་ན་ཅི་མ་རུང་སྙམ་ནའང་།ཁྱེད་རྣམས་ཀྱིས་ནི་རྟག་ཏུ་བོད་གཞས་དང་བོད་གླུའི་ཚབ་ལ།བལ་པོའི་གླུ།རྒྱ་གར་གྱི་གླུ་གཞས།ད་དུང་ནུབ་ཕྱོགས་ཀྱི་གཞས་གསར་འདི་འདྲ་རེ་འཁྲབ་སྟེ་རང་ཉིད་སྣང་བ་སྐྱིད་སྐྱིད་དང་།རང་གི་མཆོར་ཉམས་གཞན་ལ་ངོམ་ངོམ་བྱེད་པ།ཡང་ཡིད་སེམས་གཏིང་ནས་སྐྱོ་དགོས་པ་ཞིག་ལ་སློབ་མ་ཨ་གསར་ཅན་ལ་ལས་བོད་གླུ་ལེན་མཁན་དང་།བོད་བྲོ་འཁྲབ་མཁན་གྱི་སློབ་མ་ཚོར་འཕྱ་སྨོད་བྱེད་དེ།ཁོང་ཚོ་གཏན་ནས་གར་སྟེགས་ཀྱི་སྟེང་ལ་ལངས་རྒྱུ་མེད་པར་གཏང་བ་ནི་ཆེས་བློར་མི་གཤོང་དཀའ་བའི་གནད་དོན་ཞིག་ཡིན།འདི་ལྟའི་ངང་ཚུལ་ཞིག་དགེ་རྒན་ཡིན་མིན་ལ་མ་ལྟོས་པར།མང་པོར་ཐུགས་ཚོར་ཉམས་སྣང་དེ་འདྲ་གཅིག་མཚུངས་བྱུང་འདུག་པས།དུས་སྐབས་དེ་འདྲའི་སྐབས་ཚང་མས་བོད་ལྭ་དང་བོད་གླུ་ལེན་ནས་སྲུང་གཙི་བྱ་ཐུབ་ན།འཕྲལ་དུ་དགེ་སློབ་ཐམས་ཅད་སྣང་བ་སྐྱིད་པ་དང་།ཕུགས་སུ་མི་རིགས་ཀྱི་རིག་གཞུང་གོམས་གཤིས་སོགས་རྒྱུན་གནས་ཐུབ་སླད།རམ་འདེགས་ཞུ་ཐུབ།དེ་ཡང་དགེ་རྒན་གྱི་ཐུགས་མཉེས་པའི་བྱ་བ་རླབས་ཆེན་ཞིག་ཡིན་པས།མ་བརྗེད་པར་འཚལ།།